stanford-oval/wikipedia huggingface dataset:
ג'וזף רייט (אמן אמריקאי)
ביוגרפיה

אמו, פשיינט רייט, שנחשבת לעיתים קרובות לפסלת הראשונה באמריקה, ניהלה סטודיו לפיסול שעווה בניו יורק. בשנת 1772 היא עברה ללונדון כדי לפתוח שם סטודיו לעבודות שעווה. שש שנים לאחר מכן, בשנת 1775, הצטרף ג'וזף הצעיר לאמו באנגליה והיה לתלמיד הראשון יליד אמריקה שסיים את האקדמיה המלכותית לאמנויות בלונדון, שם למד במשך 6 שנים. הוא זכה במדליית כסף עבור ציור של דמות באקדמיה בדצמבר 1778. בשנת 1780 הוא עורר שערורייה באקדמיה המלכותית בכך שהציג דיוקן של אמו המפסלת ראש שעווה של המלך צ'ארלס השני, ואילו פסל חזה של המלך ג'ורג 'השלישי והמלכה שרלוט מביטים מהצד.
בשנת 1781 נסעו רייט ואמו לפריז. בעודו שם צייר כמה פורטרטים של בנג'מין פרנקלין. אחרי 7 שנים באירופה, רייט חזר לאמריקה בשנת 1782, שם הוא הפך לראשון משני אמנים שיצר תבנית גבס של ג'ורג 'וושינגטון. תומאס ג'פרסון אהב מאוד את דיוקנו שייצר רייט של וושינגטון. "אין לי שום היסוס לומר כי הציור של רייט היא הדמות הטובה ביותר של הגנרל", כתב בשנת 1795.
בתחילת נשיאותו, וושינגטון ומזכיר המדינה, תומאס ג'פרסון, חיפשו בחריצות אחר חרטים אירופאים מוכשרים לעיצוב המטבעות הראשונים בארצות הברית. עם זאת, הם נכשלו במאמץ זה ובסופו של דבר החליטו שרייט יהפוך לחרט הלא רשמי במטבעה של פילדלפיה שנוסדה במחצית השנייה של 1792. באוגוסט 1793 הוגדר ג'וזף כמעצב של המטבעה.
רייט היה אחראי על עיצובם של המטבעות הראשונים - Liberty Cap גם על הסנטים הגדולים. עיצובים אלה התבססו על החלק האחורי של מדליית "ליברטאס אמריקנה" שמאמינים כי רייט היה המעצב. סוגי מטבעות סנט גדולים משנת 1793 הם יצירותיו.
נישואין ומוות

ב־5 בדצמבר 1789 התחתן רייט עם שרה וונדרוורט בפילדלפיה. נולדו להם שלושה ילדים, שרה, ג'וזף והרייט. רייט ואשתו מתו שניהם, ככל הנראה כתוצאה ממגפת הקדחת הצהובה בשנת 1793.
הערות שוליים

↑  Wright, Joseph To Zworykin, Vladimir K. (New Jersey), what-when-how.com
↑  John L. Cotter, Daniel G. Roberts, Michael Parrington, The Buried Past: An Archaeological History of Philadelphia, University of Pennsylvania Press, 1992, ISBN 978-0-8122-3142-7. (באנגלית)
| --- | --- |
בקרת זהויות :  ISNI: 0000 0003 8592 3201  LCCN: n85009688  RKD: 85717  SNAC: w6t459h0  ULAN: 500032207  VIAF: 243796963   WorldCat (עם VIAF): 243796963 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ג'וזף רייט (אמן אמריקאי)".
ברוסיה (אסטרואיד)

|  כוכב האם |
| --- | --- |
 כוכב אם:  השמש
 מידע כללי
 סוג:  אסטרואיד
 סיווג ספקטרלי:  אסטרואיד טיפוס-S 
 קטגוריה:  Mars-crossing asteroid 
 מיקום:  חגורת האסטרואידים, חוצה מאדים.
 תאריך גילוי:  22 בדצמבר 1891
 מגלה:  מקס וולף
 על שם:  קתרין וולף ברוס 
 מקום גילוי:  Landessternwarte Heidelberg-Königstuhl 
 מאפיינים מסלוליים
 אפואפסיד:  463.848 3.101 ק"מ
 פריאפסיד:  248.71 1.663 ק"מ
 ציר חצי-ראשי:  2.381935200792611±0.0000000046764 יחידה אסטרונומית
 אקסצנטריות:  0.29982195901393 
 זמן הקפה:  1,342.744371950299±0.0000039543 יממה
 נטיית מסלול:  24.227±0.001 מעלה, 24.25815789675374±0.000000062801 מעלה
 מאפיינים פיזיים
 ממדים:  135.5 ק"מ
 מסה:  4.81016 ק"ג
 זמן סיבוב עצמי:  9.463 שעה
 אלבדו:  0.1765‏
 בהירות מוחלטת:  9.54 
 
ברוסיה (שם מלא: 323 ברוסיה; באנגלית: Brucia 323) הוא האסטרואיד הראשון שהתגלה בשימוש בצילום על ידי אסטרונומים.
האסטרואיד התגלה ב-22 בדצמבר 1891 בעיר היידלברג, גרמניה על ידי האסטרונום הגרמני מקס וולף, ברוסיה הוא גם האסטרואיד הראשון שגילה מקס וולף מתוך 248 האסטרואידים שגילה. האלבדו שלו הוא 0.1765.
האסטרואיד נקרא על-שם קתרין וולף ברוס, תורמת ונדבנית אמריקאית אשר תרמה לבניית טלסקופים רבים.
התצפית הראשונה על האסטרואיד התרחשה ב-31 בדצמבר 1891, התצפית האחרונה על האסטרואיד התרחשה ב-4 בינואר 2014.
הערות שוליים

1 2 3 4 5 6 7  323 Brucia‏(1906 TG)ברוסיה 323 באתר המעבדה להנעה סילונית של נאס"א
↑  Schmadel, Lutz D. (2007). Dictionary of Minor Planet Names – (323) Brucia. Springer Berlin Heidelberg. p. 42. ISBN 978-3-540-00238-3. נבדק ב-20 בדצמבר 2018. {{cite book}}:  (עזרה)
בני ימין

בני ימין (בִּנִי יַמִינַ - Bini Yamina, במשמעות "בני הדרום"; בניגוד ל"בני שמאל" (צר'), במשמעות "בני הצפון") היו קבוצה של שבטים נודדים (לפחות ארבעה) מהמאה ה-18 לפנה"ס בצפון מסופוטמיה באזור נהר הפרת התיכון ליד נהר הבליח. בני ימין הוזכרו תכופות בתעודות שנמצאו בגנזך המלכותי של מארי, עיר ממלכה עתיקה שנחרבה במאה ה-18 לפנה"ס על ידי חמורבי.
כ־60% מבני ימין נשאו שמות אמוריים, וכ־23% שמות אכדיים (השאר לא מזוהים).
היסטוריה

בני ימין היו נודדים למחצה שגידלו עדרי צאן גדולים והגיעו במסגרת נדודיהם עד למרכז סוריה. חלק מהשבטים התיישב באזור בבל, אך מרכזם היה בחרן שם נהגו להתכנס לטקס ברית ראשי "בני ימין" במקדש אלוהי הירח. זקני השבטים נקראו סיבותו (Sibutu) והיו מתכנסים להתיעצויות. מנהיגי בני ימין היו שרים ונסיכים שנקראו סוגאגו (Sugagu).
המשמעות המקורית של השם היא "בני הדרום", בניגוד לשבטי "בני שמאל" – בני הצפון, אך בימי הארכיון המלכותי של מארי לא ניכרה חלוקה גאוגרפית כזאת בין השבטים, וכנראה שהשמות הם זכר לחלוקה קדומה יותר.
שמו של אחד מהשבטים נקרא "יריחום". בני ימין מופיעים בטקסטים ממארי לצידם של שבטים נודדים אחרים שנקראו סותו ו"רַבּוּ" שישבו על הגדה המערבית של הפרת, ועל פי הטקסטים נקראו אחים של בני ימין. הטקסט מזכיר גם קבוצה שנקראת "בני שמאל" (צר'), בני הצפון, יושבי המחוזות שמצפון מערב לממלכת מארי. שם המעיד על קרבה לבני ימין.
יש הסוברים שזכר בני שמאל נשמר בממלכת שמאל שנקראה "יאדי", המוזכרת בתעודות מהמחצית הראשונה של האלף ה-1 לפנה"ס. השמות: בני ימין ובני שמל הם שמות שמיים-מערביים.
על פי תעודות מארי, בני ימין התנפלו מדי פעם על חבלי הארץ שנמצאו בין מארי, תִרְקַה ושַגַרַתֻם. הם עסקו בביזת התושבים ועדרי צאנם, ולעיתים גם התיישבו בתוכם. מלכה של מארי זמרי-לים נלחם בהם, תפס את מלכיהם והרג את שר צבאם שתוארו היה דַוִדֻם. ניצחונו זה היה כה חשוב, עד שנקראו לפחות שתי שנות מלכות של זמרי-לים על שם הניצחון.
השערת החוקרים היא שההתנגשויות של בני ימין עם מלכי מארי הם חלק מגל ההתפשטות האחרון של העמים השמיים-מערביים למזרח ולצפון מזרח. התפשטות זאת נבלמה במאה ה-18 לפנה"ס בעקבות התפשטות השבטים החורים (שמקורם בהרי הקווקז) דרומה לאזורים סביב מארי.
הקשר בין בנימין לבני ימין

קיימת תאוריה במחקר הגורסת שיש זהות בין בני ימין לבנימין המקראי. זיהוי זה נתמך במסורת המקראית לפיה מוצא האבות הוא מצפון מסופוטמיה בארם נהריים ובקשר בין חרן שהייתה עיר האבות ומקום כינוסם של שבטי בני ימין. קשר נוסף נמצא בין שמו של אחד השבטים "יריחום" לשמה של העיר יריחו באזור שבט בנימין בישראל. למרות עתיקותה של העיר, היא אינה מוזכרת במכתבי אל עמרנה ולא ברשימות המצריות של ערי כנען, והתאוריה גורסת שהשם יריחו ניתן לה בעקבות כיבוש בני ימין שהביאו את השם עימם מהעיר חרן. תאוריה זאת של שינוי שם נתמכת בשינוי שמות הערים שנמצא במקרא כגון שינוי השם "לוז" לבית אל, "קריית ספר" לדביר, "ליש" לדן ועוד.
תאוריה זו סותרת את המסורת המקראית, לפיה בנימין נולד בכנען, כשהוא היחיד מבני יעקב שלא נולד במסופוטמיה.
לקריאה נוספת

שמואל ייבין, הערך: בנימין, אנציקלופדיה מקראית, כרך 2, ירושלים: מוסד ביאליק, עמ' 264–266
משה ענבר, השבטים האמוריים במארי, אוניברסיטת תל אביב, 1985
הערות שוליים

1 2 3  Michael P. Streck, Das amurritische Onomastikon der altbabylonischen Zeit. Band 1: Die Amurriter, die onomastische Forschung, Orthographie und Phonologie, Nominalmorphologie, Ugarit-Verlag, 2000, עמ' 51
↑  יצחק מייטלס, לחפור את התנ"ך: על מחקר וארכאולוגיה, הוצאת ירושלים, 2008, עמ' 60
↑  Michael P. Streck, Das amurritische Onomastikon der altbabylonischen Zeit. Band 1: Die Amurriter, die onomastische Forschung, Orthographie und Phonologie, Nominalmorphologie, Ugarit-Verlag, 2000, עמ' 41
1 2  מיכאל אסטור, בעיית החבירו וכיבוש כנען, (תרגום והערות: מ' ויינפילד), ירושלים: [חמו"ל], 1971, עמ' 5–6
↑  שמואל ייבין, הערך: בנימין, אנציקלופדיה מקראית, מוסד ביאליק, כרך 2, עמ' 265
↑  ייבין, הערך: בנימין, אנציקלופדיה מקראית, עמ' 264
↑  בראשית לה, טז
בלינדה לאנג

| --- | --- |
אין תמונה חופשית
 לידה:  23 בדצמבר 1953 (בת 70) לונדון, הממלכה המאוחדת 
 מדינה:  הממלכה המאוחדת 
 תקופת הפעילות:  מ-1980 
 בן או בת זוג:  יו פרייזר 
 פרופיל ב-IMDb
 
בלינדה לאנג (באנגלית: Belinda Lang; נולדה ב-23 בדצמבר 1953) היא שחקנית אנגלייה הידועה בעיקר מהופעתה בתפקיד ביל פורטר בסיטקום של ה-BBC ‏"2.4 ילדים בממוצע" בשנים 1991 עד 1999.
ביוגרפיה

לאנג נולדה בשכונה מרילבון שבלונדון. היא בתם של השחקנים ג'רמי הוק (אנ') (1918–2002) וג'ואן היל (1922–1998).
ביוגרפיה > טלוויזיה

תפקידה הידוע ביותר של לאנג הוא בדמות בילי פורטר בסיטקום "2.4 ילדים בממוצע" משנות התשעים של המאה העשרים, בו כיכבה לצדו של גארי אולסן, שגילם את בעלה בן פורטר. עוד היא מוכרת בדמות ליזה פרארי בסיטקום "Second Thoughts".
ב-1980 שיחקה לאנג בתפקיד קטן בפרק בסדרה "Play for Today" ואחר כך השתתפה במיני-סדרה "לשרתם כל ימי", ובתפקידי אורח בסדרות שונות עד שקיבלה את התפקיד קייט בסיטקום "ג'ון היקר" ששודר ב-1986 ו-1987.
בשנים 1987 ו-1988 שיחקה בתפקיד מרתה בסדרה "The Bretts" יחד עם בעלה לעתיד יו פרייזר. באותה תקופה הופיעה בדמות שילה וולש בסדרה "Bust".
ללאנג היה תפקיד ראשי גם בסדרת הטלוויזיה "Inspector Alleyn Mysteries" בתפקיד אגאתה טרוי מ-1990 עד 1994.
ב-1991 לוהקה לתפקיד ראשי לסיטקום "2.4 ילדים בממוצע" לצדו של גארי אולסן. הסדרה שודרה במשך שמונה עונות עד לסיומה ב-1999 בשל מחלתו של אולסן שהובילה למותו שנה אחר כך.
בשנת 2000 הופיעה לאנג בדמות כריסטין המילטון בסרט הטלוויזיה "Justice In Wonderland".
אחרי "2.4 ילדים בממוצע" לאנג הופיעה רק לעיתים רחוקות בטלוויזיה, ושיחקה יותר בתיאטרון. עם זאת היא הופיעה בתפקידי אורח בתוכניות אחדות בהם בדמות אשת העסקים אלספת' אינקפן-תומאס בפרק בסדרה "רציחות במידסומר" בכיכובו של ג'ון נטלס, ובתפקיד מגישת הטלוויזיה קוויני דורל בפרק "The Gongoozlers" בסדרה "רוזמרי ות'יים", כמו גם בשני פרקים באופרת הסבון של ה-BBC "רופאים".
ב-2009 שיחקה שוב בקומדיית מצבים בתפקיד מרגוט בפרק בסדרה "המשפחה שלי". ב-2014 הופיעה בתפקיד מרינה פרצ'יילד בסדרה נוספת של ה-BBC בשם "Citizen Khan".
ביוגרפיה > רדיו

ב-1988 הופיעה לאנג במחזה רדיופוני "Hard of Hearing" ברדיו 4 של ה-BBC לצדו של גרהם בלוקי. עוד השתתפה בתסכית "Stilgoe's Around". הסיטקום "Second Thoughts" בו שיחקה בטלוויזיה היה מבוסס על תוכנית רדיו ששודרה ברדיו 4.
ביוגרפיה > תיאטרון

ב-1977 גילמה לאנג את לורה במחזה "נשיקות בוגדניות" מאת דייוויד הר.
לאנג השתתפה בסיבוב הופעות עם המחזה "Seven Deadly Sins Four Deadly Sinners", וכיכבה במחזה "גברות בלוונדר" לצדה של היילי מילס.
ב-2016 הופיעה לאנג במחזה "Single Spies" מאת אלן בנט יחד עם ניקולס פארל ודייוויד רוב.
ביוגרפיה > חיים אישיים

ב-1988 התחתנה לאנג עם השחקן יו פרייזר. לבני הזוג יש בת אחת, לילי פרייזר.
היא סגנית נשיא של ארגון הצדקה של אנשי תיאטרון "The Theatrical Guild".
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1980 |  | Play for Today | נערה באמבטיה | בפרק "The Imitation Game" |
| 1980 | לשרתם כל ימי | To Serve Them All My Days | בת' | מיני-סדרה |
| 1983 |  | The Cabbage Patch | סוזי |  |
| 1983 |  | A Brother's Tale | איילין טיילור |  |
| 1985 |  | Operation Julie | הבלשית ג'וי ברוקס | סרט טלוויזיה |
| 1986 |  | Unnatural Causes | הלן קסאדי | סרט טלוויזיה של NBC |
| 1986 |  | Victoria Wood As Seen On TV | חברה של חייל | סדרת טלוויזיה (פרק אחד) |
| 1986–1987 | ג'ון היקר | Dear John | קייט | סדרת טלוויזיה |
| 1987–1988 |  | The Bretts | מרתה |  |
| 1987–1988 |  | Bust | שילה וולש |  |
| 1989 |  | Stay Lucky | ליידי קארן וינדרסקייל | סדרת טלוויזיה |
| 1990 |  | Making News | סוזן קריצ'לי | בפרק "Yes, We Have No Secrets" |
| 1990–1994 |  | Alleyn Mysteries | אגאתה טרוי | סדרת טלוויזיה |
| 1991–1994 |  | Second Thoughts | ליזה פרארי | סדרת טלוויזיה |
| 1991–1999 | 2.4 ילדים בממוצע | 2point4 Children | ביל פורטר |  |
| 1996 |  | The Office | גברת פלאט (דיבוב) | סרט טלוויזיה |
| 2000 |  | Justice In Wonderland | כריסטין המילטון | סרט טלוויזיה |
| 2000 | רציחות במידסומר | Midsomer Murders | אלספת' אינקפן תומאס | בפרק "Garden of Death" |
| 2004 | רוזמרי ות'יים | Rosemary & Thyme | קוויני דורל | בפרק "The Gongoozlers" |
| 2007 |  | Three Minute Moments | אסתר |  |
| 2008 | רופאים | Doctors | אן מארי קוונדיש | בפרק "The Honeytrap" |
| 2009 | המשפחה שלי | My Family | מרגוט | בפרק "A Very Brief Encounter" |
| 2014 |  | Citizen Khan | מרינה פרצ'יילד | בפרק "Farmer Khan" |
| 2022–2023 |  | Sister Boniface Mysteries | מיס קלאם | 14 פרקים |
הערות שוליים

↑  "Belinda Lang". BFI. אורכב מ-המקור ב-2012-10-18. נבדק ב-8 באפריל 2016. {{cite web}}:  (עזרה)
1 2 3  "Two Point Four Children - BBC One London - 3 September 1991 - BBC Genome". genome.ch.bbc.co.uk. נבדק ב-2016-05-13.
↑  "Justice in Wonderland - BBC Two England - 5 March 2000 - BBC Genome". genome.ch.bbc.co.uk. נבדק ב-2016-05-13.
↑  "Hard of Hearing - BBC Radio 4 FM - 2 August 1988 - BBC Genome". genome.ch.bbc.co.uk. נבדק ב-2016-05-13.
↑  "Stilgoe's Around - BBC Radio 4 FM - 12 August 1989 - BBC Genome". genome.ch.bbc.co.uk. נבדק ב-2016-05-13.
↑  "Second Thoughts - BBC Radio 4 FM - 14 November 1989 - BBC Genome". genome.ch.bbc.co.uk. נבדק ב-2016-05-13.
↑  "Theatre Royal Bath – What's On". Theatre Royal Bath. אורכב מ-המקור ב-2016-04-08. נבדק ב-2016-04-05.
↑  Feinstein, Sharon (1999-05-02). "The Interview: Belinda Lang – Our marriage is perfect even though I'm so bossy". Sunday Mirror. נבדק ב-2010-08-30.
↑
↑  "The Theatrical Guild – Who We Are". Ttg.org.uk. נבדק ב-2014-06-06.
| --- | --- |
בקרת זהויות :  LCCN: no2003056080  MusicBrainz: b5e6a519-8503-42c8-afbc-471bde47e112  VIAF: 315533782   WorldCat (עם VIAF): 315533782
ג'וזפה, דוכס פארמה

ג'וזפה, דוכס פארמה (באיטלקית: Giuseppe di Borbone-Parma‏; 30 ביוני 1875 – 7 בינואר 1950), היה הטוען לכתר דוכסות פארמה בין השנים 1939–1950.
ביוגרפיה

ג'וזפה נולד ב-30 ביוני 1875 בביאריץ, לרוברטו הראשון, דוכס פארמה ולרעייתו הראשונה מריה פיה, נסיכת בורבון-שתי הסיציליות, בתם של פרננדו השני, מלך שתי הסיציליות ומריה תרזה, ארכידוכסית אוסטריה. בשנת 1882 מתה אמו במהלך לידת הילד השנים עשר, ובשנת 1884 התחתן אביו בשנית עם מריה אנטוניה, נסיכת פורטוגל, ממנה היו לאביו עוד 12 ילדים. המשפחה הגדולה נהגה לגור רוב השנה בטירה בעיר שוורצאו באוסטריה תחתית, ובקיץ לחזור ללוקה שבאיטליה. לצורך כך נשכרה רכבת מיוחדת. אנריקו ואחיו למדו לדבר איטלקית, צרפתית, גרמנית, ספרדית, פורטוגזית ואנגלית. אחותו זיטה העידה מאוחר יותר שפעם שאלה את אביה כיצד עליהם להגדיר את עצמם, והוא השיב: "אנחנו נסיכים צרפתים ששלטו באיטליה". בפועל, מבין 24 ילדים של רוברטו, רק שלושה, נולדו באיטליה.
בשנת 1907 נפטר אביו ואחיו אנריקו, דוכס פארמה ירש את תאריו, אולם מכיוון שהוא היה נכה שימש אחיו אליא כעוצר במקומו. בשנת 1910 הגיעו אליא ואחיו להסכמה כיצד עליהם לחלק את נכסיו. שנה לאחר מכן, אחותו זיטה, נישאה לארכידוכס קרל, ובעקבות רצח פרנץ פרדיננד ב-1914 הפכו קרל וזיטה ליורשי העצר.
בעקבות חוזה סן-ז'רמן שנחתם בספטמבר 1919 קיבלה ממשלת צרפת את הזכות להפקיע את נכסיהם של מי שלחמו בצבאות אויב בזמן המלחמה. כתוצאה מכך הוחרמו נכסיו של אחיו אליא, אשר מלכתחילה קיבל את חלק הארי בירושה של אביהם. אחיו סיסטו וסוואריו פנו אל בית המשפט הצרפתי בדרישה לקבל את הנכסים לעצמם. ב-1925 דחה בית המשפט הצרפתי את דרישותיהם, אך בית המשפט לערעורים הפך את פסק הדין ב-1928. עם זאת, בפועל, ממשלת צרפת מעולם לא החזירה דבר ושילמה פיצויים לאליא של 11 מיליון פרנק.
בשנת 1939 מת אנריקו, וג'וזפה ירש את תאריו, אולם גם הוא היה נכה ובשל כך אליא נותר עוצר גם בשמו. ב-7 בינואר 1950 מת ג'וזפה בלוקה, ואחיו אליא, דוכס פארמה ירש את תאריו.
בריזיגלה

| --- | --- |
סמל בריזיגלהסמל בריזיגלה

 מדינה:  איטליה איטליה
 מחוז:  אמיליה-רומאניה אמיליה-רומאניה
 נפה:  רוונה
 בירת העיירה:  בריזיגלה 
 שטח:  194 קמ"ר
 גובה:  115 מטרים
 אוכלוסייה:  ‏
  ‑ בעיירה:  7,173 (1 בינואר 2024)
  ‑ צפיפות:  40 נפש לקמ"ר (2004)
 קואורדינטות:  44°13′00″N 11°46′00″E﻿ / ﻿44.216666666667°N 11.766666666667°E﻿ / 44.216666666667; 11.766666666667 
 אזור זמן:  UTC+1
 http://www.comune.brisighella.ra.it
  מפת מיקום  מפה מפורטת   (למפת איטליה מוגדלת) בארי נאפולי בולוניה רומא מילאנו טורינו קליארי פלרמו פירנצה ונציה קטנזארו סיציליה סרדיניה קור. צרפת שווייץ אוסטריה סלובניה הונגריה קרואטיה בוסניה והרצגובינה  מ. תוניסיה אלג'יריה הים האדריאטי  הים הטירני הים הליגורי  הים התיכוןבריזיגלה(למפת איטליה רגילה) בארי נאפולי בולוניה רומא מילאנו טורינו קליארי פלרמו פירנצה ונציה קטנזארו סיציליה סרדיניה קור. צרפת שווייץ אוסטריה סלובניה הונגריה קרואטיה בוסניה והרצגובינה  מ. תוניסיה אלג'יריה הים האדריאטי  הים הטירני הים הליגורי  הים התיכוןבריזיגלה(למפת אמיליה-רומאניה רגילה) בולוניה מודנה פארמה רג'ו אמיליה רוונה רימיני פרארה פורלי פיאצ'נצה ונטו לומברדיה ליגוריה טוסקנה מא. הים האד.  הים הליגורי בריזיגלה(למפת אמיליה-רומאניה מוגדלת) בולוניה מודנה פארמה רג'ו אמיליה רוונה רימיני פרארה פורלי פיאצ'נצה ונטו לומברדיה ליגוריה טוסקנה מא. הים האד.  הים הליגורי בריזיגלה    שטח העיר בנפת רוונה tabBackground:;tabBorder:#aaa;defaultTab:0;
 
בריזיגלה (באיטלקית: Brisighella) היא עיירה בנפת רוונה שבמחוז אמיליה-רומאניה. העיר שוכנת 45 ק"מ דרומית-מזרחית לבולוניה ו-40 ק"מ דרומית-מערבית לרוונה. בסוף שנת 2004 מנתה העיירה 7,740 תושבים.
תולדות המקום

מקורה של העיירה הוא כפר קטן מימי הביניים הנמצא בעמק "למונה" (Valle del Lamone), במרחק הליכה משלושה צוקים מרשימים: "מנפרדיאנה" (Manfrediana) - מהמאה ה-14, "ונציאנה" (Veneziana) - מהמאה ה-16 ומגדל השעון (ראה בתמונה) מהמאה ה-19, הבנוי על מצודה קטנה משנת 1290 ועל מנזר מונטיצ'ינו במאה ה-18.
מעיינות מרפא

בעיר ובמחוז יש ריכוז של מעיינות מרפא. הריפוי במעיינות האלה מקורו כבר במאה ה-19. המעיינות עשירים במים שבהם מומסים מלחי גפרית ומלחי נתרן-ברומיד ויוד. הטיפול הוא מיוחד לסובלים מבעיות במערכת הנשימה. יש הטוענים כי למעיינות יש תכונות ריפוי גם למחלות נשים, כאבים וקשיי נשימה לילדים. המעיינות פתוחים לציבור מחודש אפריל עד נובמבר כל שנה. מסוף יוני עד אמצע יולי מתקיים בעיר פסטיבל בסגנון ימי הביניים.
מפקדת הבריגדה היהודית

במלחמת העולם השנייה שכנה בבריזיגלה מפקדתו של מפקד החי"ל (הבריגדה היהודית), הבריגדיר לוי בנימין, ומכאן נשלחו הוראות הפעולה לגדודי הבריגדה ולפלוגותיה בגזרת הקרב. בבריזיגלה התקיים טקס הנפת הדגל, דהיינו טקס בו מניפים את דגל ישראל, מגן דוד. להנפת הדגל הייתה משמעות לאומית יהודית, למול שלטונות הצבא הבריטי, שהבריגדה היהודית הייתה חלק ממנו. טקס הנפת הדגל נערך על ידי לוי בנימין ועל ידי משה שרת, שנשא בו נאום להנצחת השואה ולהנצחת קרבותיהם של חיילי הבריגדה היהודית.
ראו גם

הגדוד העברי השני
המערכה על נהר סניו
טרוויזיו
בריוורסט

| --- | --- |

נקניקיות מבושלות שונות: ליונר, נקניק מעושן אוסטרי ונקניקיית עגל
 
 מאכלים
 סוג:  נקניק 
 מוצא:  גרמניה 
 
בריוורסט (בגרמנית: Brühwurst; "נקניקייה חלוטה" או "נקניקייה מבושלת") הוא השם הכולל למספר סוגי נקניקיות (ונקניקים) לפי הסיווג הגרמני. הם נקניק/נקניקייה מבושלים שצרובים או חלוטים, בניגוד למצב נא של הנקניקייה. הם מוכנים בדרך כלל מבשר נא שקצוץ דק, לפעמים מעושנים ומוגשים בדרך כלל חמים.
בעולם דובר האנגלית נקניקיות כאלה מחולקות בדרך כלל לשתי מחלקות: נקניקיות מבושלות (למשל נקניקיות בלחמנייה) ונקניקיות מעושנות מבושלות (למשל קילבסה).
מאפיינים ועיבוד

המרקם של הנקניקייה הצרובה תלוי ביכולת קשירת המים של הבשר. זה גבוה במיוחד מיד לאחר השחיטה, כך שנקניקיות יוצרו באופן מסורתי מבשר "עדיין חם ונשחט טרי". בתקופות עכשוויות, נקניקיות מיוצרות בעיקר באמצעות בשר מצונן או מיושן. בנוסף, ייצוב שומן ויצירת המבנה (גֶ'לַצִיָה, כלומר מעבר ג'ל, היא היווצרות של ג'ל ממערכת עם פולימרים) הם גורמים מכריעים בנקניקיה מבושלת.
סוגים

על פי ההנחיות הגרמניות, נקניקיות מבושלות מחולקות לבשר ולמוצרי בשר, בחלוקה כללית לארבע קבוצות:
נקניקיות מבושלות ( פרנקפורטרים, דברצני)
נקניק מבושל, טחון (ליון, נקניקייה לבנה), קציץ בשר, בורנוורסט - Burenwurst)
נקניק מבושל גס (נקניק מעושן, נקניק קריינר, נקניק בירה, קרקאואר)
נקניק מבושל עם תוספות (קזהקריינר, נקניק חזיר).
סוגים נוספים של בריוורסט כוללים את Bierschinken, Knackwurst ו-Bierwurst.
הוראות הצבא

בריוורסט שימש במזון הצבאי כמזון שאינו מתכלה (שאינו דורש קירור) וכמזון בעל תכונות דומות למוצרים טריים.
לקריאה נוספת

רשימת נקניקיות
הערות שוליים

↑  "Deutsche Lebensmittelbuch" [German food guidelines]. Federal Ministry of Food and Agriculture (Germany). אורכב מ-המקור ב-8 בספטמבר 2015. נבדק ב-22 באוגוסט 2015. {{cite web}}:  (עזרה)
| --- | --- |
בקרת זהויות :  GND: 4146750-4 
נקניקיית ליון משובחת במעטפת טבעית
ברוס שאנל

| --- | --- |
אין תמונה חופשית
 לידה:  28 בנובמבר 1940  (בן 83) ג'קסונוויל, טקסס, ארצות הברית
 שם לידה:  Bruce McMeans 
 מוקד פעילות:  ארצות הברית 
 תקופת הפעילות:  1959 – שנות ה-70 (פעילות רציפה)
 מקום לימודים:  תיכון גרייפויין 
 עיסוק:  זמר, פזמונאי
 סוגה:  רוק אנד רול, פופ, רוקאבילי, קאנטרי
 שפה מועדפת:  אנגלית 
 חברת תקליטים:  סמאש רקורדס, קולקטבלס רקורדס, מרקורי רקורדס (בריטניה)
 שיתופי פעולה בולטים:  עם הזמר ונגן המפוחית דלברט מק'קלינטון
 פרופיל ב-IMDb
 
ברוס שאנל (באנגלית: Bruce Channel; נולד בשם ברוס מק'מינס ב-28 בנובמבר 1940) הוא זמר אמריקאי, שנודע בשל להיטו משנת 1962 "Hey! Baby" ("היי! בייבי").
קריירה

בראשית הקריירה שלו שר שאנל בתוכנית הרדיו "לואיזיאנה היירייד" (Louisiana Hayride), ואז חבר לנַגָן המפוחית דלברט מק'קלינטון (Delbert McClinton) והשניים הופיעו יחד בסגנון קאנטרי. בשנת 1959 כתב שאנל את השיר "Hey! Baby" יחד עם מרגרט קוב, והופיע עם השיר במשך שנתיים לפני שהקליט אותו עם מפיק התקליטים ביל סמית' מפורט וורת', טקסס. השיר הופץ תחילה על ידי הלייבל LeCam של ביל סמית', אך כשהחל לצבור אהדה בקרב הקהל ולמכור עותקים רבים, נרכש על ידי חברת ההפצה "סמאש" (Smash).‏ השיר הגיע למקום הראשון במצעד בילבורד האמריקאי במרץ 1962, ונשאר במיקום זה במצעד במשך שלושה שבועות. במצעד הבריטי הגיע השיר עד למקום השני ב-1962. הסינגל נמכר במעל למיליון עותקים, ועוטר בדיסק מוזהב. אף על פי ששאנל נחשב לעיתים זמר של להיט אחד, ארבעה סינגלים נוספים שהוציא התברגו לרשימת 100 הסינגלים המובילים של מגזין בילבורד, לרבות השיר "Number One Man" שהגיע למקום ה-52 במצעד.
שאנל ערך סיבוב הופעות באירופה, ובאחת מהופעותיו אף הופיעו הביטלס כהופעת החימום, כאשר הם עדיין היו אלמוניים. ג'ון לנון, שהיה מאזין לשיר "Hey! Baby" במכונת הלהיטים שלו, היה מרותק מנגינת המפוחית של מק'קלינטון בשיר. אגדה אורבנית מספרת שהיה זה מק'קלינטון אשר לימד את ג'ון לנון את אמנות הנגינה במפוחית, אך באותו זמן כבר הספיק לנון לנגן בכמה הופעות חיות במפוחית. קטע הנגינה במפוחית בשיר "Hey! Baby" שימש ללנון מקור השראה בסינגל הראשון של הביטלס, "Love Me Do" ‏(1962), שבו ניגן בכלי, וכן בכמה שירים מאוחרים יותר של הביטלס; הקטע אף שימש השראה לקטע המפוחית בשיר "I Remember You" של פרנק אייפילד.
סוד ההצלחה של השיר "Hey! Baby" טמון בחזרה על התו הראשון, כשברקע ליווי קצבי. אמצעי זה שולב גם בלהיט "Sherry" של להקת ארבע העונות שיצא לאחר מכן ב-1962, וגם בלהיטה של להקת הביטלס "I Should Have Known Better" (מהאלבום A Hard Day's Night - משנת 1964).
להיטו היחיד של שאנל מלבד "Hey! Baby" שהגיע לרשימת 40 הסינגלים המובילים במצעד הסינגלים הבריטי היה "Keep On" מיוני 1968, שהגיע למקום ה-12 במצעד; את השיר כתב ויין קרסון תומפסון והפיק דייל הוקינס. שאנל לא אהב לערוך סיבובי הופעות, ולכן החליט לבסוף להשתקע בנשוויל, טנסי ולעסוק בכתיבת שירים. הוא חיבר כמה שירי קאנטרי שזכו בפרסי BMI בשנות ה-70 וה-80: "As Long As I'm Rockin' With You" בביצועו של ג'ון קונלי; "Don't Worry 'bout Me Baby" בביצועה של ג'ייני פריק; "Party Time" בביצועו של ט.ג. שפרד; "You're the Best" (שכתב יחד עם קיירן קיין, שגם ביצע את השיר); ו-"Stand Up" בביצועו של מל מק'דניאל.
בשנת 1995 הקליט שאנל את גרסתו שלו לשיר "Stand Up" שחיבר, בלייבל Ice House שבממפיס, טנסי. לצדו ניגן במפוחית דלברט מק'קלינטון, שאף הקליט עמו שירים נוספים, לרבות גרסה "כבדה" יותר של "Hey! Baby". ב-2002 הקליט שאנל עם הזמר-יוצר לארי הנלי (יוצא להקת הניוביטס) פרויקט שנקרא "Original Copy".
שאנל נכלל בהיכל התהילה של הרוקבילי. להיטו "Hey! Baby" זכה לחידושים, בהם לחידוש של DJ Ötzi האוסטרי בשנת 2000, שיצא כסינגל שזכה להצלחה רבה באירופה. השיר אף כלול ברפרטואר של הרכבי מארש אמריקאיים שונים, ובאוניברסיטת פנסילבניה נהוגה מסורת שלפיה שר כל הקהל באצטדיון את השיר ברבע השלישי של משחקי הבית של קבוצת הפוטבול המקומית.
הערות שוליים

1 2 3 4 5 6 7 8  ‏"Biography by Richie Uterberger". Allmusic.com. Retrieved 20 August 2012.‏
1 2  ‏Roberts, David (2006). British Hit Singles & Albums (19th ed.). London: Guinness World Records Limited. p. 100. ISBN 1-904994-10-5.‏
↑  ‏Murrells, Joseph (1978). The Book of Golden Discs (2nd ed.). London: Barrie and Jenkins Ltd. p. 143. ISBN 0-214-20512-6.‏
| --- | --- |
בקרת זהויות :  BnF: cb14041937m (data)  GND: 134601874  ISNI: 0000 0000 5515 8615  LCCN: n96006146  MusicBrainz: 6304c5c2-be9f-4357-9e60-8c204479aec9  VIAF: 5072149108586368780007   WorldCat (עם VIAF): 5072149108586368780007
ג'וזף רייט מדרבי

| --- | --- |

דיוקן עצמי מסביבות שנת 1780
 לידה:  3 בספטמבר 1734 דרבי, אנגליה
 פטירה:  29 באוגוסט 1797 (בגיל 62) דרבי, אנגליה
 לאום:  אנגלי
 מקום לימודים:  בית ספר דרבי 
 תחום יצירה:  ציור
 זרם באמנות:  סגנון הקיארוסקורו
 הושפע על ידי:  תומאס האדסון (מורה), אלכסנדר קוזנס (צייר בריטי), קאראווג'ו
 יצירות ידועות:  ניסוי על צפור במשאבת אוויר, אלכימאי מגלה את הזרחן, פילוסוף מרצה על האוררי
 בן או בת זוג:  Ann Swift 
 צאצאים:  Anna Romana Wright, Joseph Wright, Maria Wright, Harriet Wright, Joseph Wright, John Wright 
 
ג'וזף רייט מדרבי, (באנגלית: Joseph Wright of Derby, ‏
3 בספטמבר 1734 – 29 באוגוסט 1797, דרבי, אנגליה) היה צייר אנגלי. צייר דיוקנאות ונופים אך בעיקר מפורסם בשל ציוריו בסגנון הקיארוסקורו (ניגודיות חדה ודרמטית בין אזורים כהים לבין אזורים בהירים בציור) המתארים את רוח המהפכה התעשייתית והמדעית של ימיו לאור התקוות והחששות ממנה. בשנת 1784 התקבל כחבר האקדמיה המלכותית לאמנויות. רבות מיצירותיו שייכות כיום למועצת העיר דרבי ומוצגות במוזיאון האומנות שם.